കൂത്താളിയില് യുഡിഎഫ് ധര്ണ നടത്തി പേരാമ്ബ്ര: കോവിഡിന്റെ പേര് പറഞ്ഞ് രണ്ടാമത് അധികാരത്തില് വന്ന പിണറായി സര്ക്കാര് കോവിഡ് ബാധിതരോട് കാണിക്കുന്ന നെറികേട് ജനം തിരിച്ചറിയുമെന്നു കെ. മുരളീധരന് എംപി. കൂത്താളി പഞ്ചായത്തിലെ പാലിയേറ്റീവ് ഡ്രൈവര് രാജന് ജോലിക്കിടയില് കോവിഡ് ബാധിച്ചിരുന്നു. കോവിഡ് രോഗി അവധിയില് പോയി തിരിച്ചു വന്നപ്പോള് ജോലി നിഷേധിച്ചതില് പ്രതിഷേധിച്ചു മണ്ഡലം യുഡിഎഫ് നടത്തിയ പഞ്ചായത്ത് ഓഫീസ് ധര്ണ ഉദ്ഘാടനം ചെയ്യുകയായിരുന്നു അദേഹം. ഒരു കോവിഡ് പോരാളിയെ ജോലിയില് നിന്ന് പിരിച്ച് വിട്ട് അപമാനിച്ച പഞ്ചായത്ത് ഭരണസമിതി പൊതു സമൂഹത്തോട് മാപ്പ് പറഞ്ഞ് രാജനെ ജോലിക്ക് തിരിച്ചെടുക്കണമെന്നും ആവശ്യപ്പെട്ടു. രാജന് പുതിയേടത്ത് അധ്യക്ഷത വഹിച്ചു. സത്യന് കടിയങ്ങാട്, സി.പി.എ. അസീസ്, ടി.പി. ചന്ദ്രന്, കെ.ടി. കുഞ്ഞമ്മത്, തണ്ടോ ഉമ്മര്, കെ. ആയിഷ, സി.കെ. ബാലന്, ഇ.ടി. സത്യന്, സി. പ്രേമന്, പി.സി. രാധാകൃഷ്ണന്, മുഹമ്മത് ലാന് എന്നിവര് പ്രസംഗിച്ചു. കൂത്താളി ടൗണില് നടത്തിയ പ്രകടനത്തിന് വിനോയ് ശ്രീവിലാസ്, ഷിജു പുല്ല്യാട്ട്, കെ.കെ. സിറാജ്, വി.വി. ജിനീഷ്, പി. രാജീവന് എന്നിവര് നേതൃത്വം നല്കി.